ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ

ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱥᱮ ᱠᱚᱢᱤᱣᱱᱤᱴᱤ ᱰᱮᱵᱷᱮᱞᱚᱵᱷᱢᱮᱱᱴ ᱵᱞᱚᱠ ᱫᱚ ᱥᱤᱧᱚᱛ ᱫᱤᱥᱚᱢ ᱟᱹᱛᱩ ᱛᱷᱚᱠ ᱨᱮᱭᱟᱜ ᱢᱤᱫ ᱛᱷᱟᱱᱤᱛ ᱪᱟᱪᱞᱟᱣ ᱦᱟᱹᱴᱤᱧ ᱠᱟᱱᱟ᱾ ᱵᱚᱱᱚᱛ ᱨᱮᱭᱟᱜ ᱟᱸᱜᱤᱵᱷᱟᱨ ᱫᱚ ᱵᱚᱱᱚᱛ ᱪᱟᱪᱞᱟᱣᱤᱡ (ᱵᱤ.ᱰᱤ.ᱳ) ᱴᱷᱮᱱ ᱛᱟᱦᱮᱸᱱᱟ᱾ ᱵᱚᱱᱚᱛ ᱪᱟᱪᱞᱟᱣᱤᱡ ᱟᱜ ᱠᱟᱹᱢᱤ ᱜᱚᱲᱚ ᱨᱮ ᱟᱹᱰᱤ ᱜᱟᱱ ᱴᱮᱠᱱᱤᱠᱮᱞ ᱟᱨ ᱟᱹᱛᱩ ᱛᱷᱚᱱ ᱨᱮᱱ ᱠᱟᱹᱢᱤᱭᱟᱹ ᱠᱚᱠᱚ ᱛᱟᱦᱮᱸᱱᱟ᱾ ᱟᱹᱰᱤ ᱜᱟᱱ ᱟᱹᱛᱩ ᱯᱟᱧᱪᱟᱭᱟᱛ ᱤᱫᱤ ᱠᱟᱛᱮ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮᱭᱟᱨᱚᱜᱼᱟ᱾
upright=1.35|thumb|ᱥᱤᱧᱚᱛ ᱨᱮᱭᱟᱜ ᱪᱟᱪᱞᱟᱣ ᱜᱚᱲᱦᱚᱱ

᱑᱙᱕᱒ ᱥᱮᱨᱢᱟ ᱨᱮ ᱟᱹᱛᱩ ᱥᱮᱪᱮᱫ, ᱦᱮᱡ ᱥᱮᱱ ᱟᱨ ᱦᱚᱲᱢᱚ ᱥᱟᱶᱟᱨ ᱠᱟᱹᱢᱤᱦᱚᱨᱟ ᱠᱚ ᱩᱫᱽᱜᱟᱹᱣ ᱞᱟᱹᱜᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱹᱢᱤᱦᱚᱨᱟ ᱩᱪᱷᱟᱹᱱ ᱞᱮᱱᱟ᱾ ᱑᱙᱕᱖ ᱥᱮᱨᱢᱟ ᱨᱮᱭᱟᱜ ᱯᱳᱭᱞᱳ ᱢᱚᱬᱮᱼᱥᱮᱨᱢᱟᱠᱤᱭᱟᱹ ᱯᱚᱨᱤᱠᱚᱞᱯᱚᱱᱟ ᱛᱟᱭᱚᱢ ᱥᱤᱧᱚᱛ ᱨᱮ ᱒᱔᱘ ᱜᱚᱴᱟᱱ (ᱢᱚᱬᱮ ᱦᱤᱸᱥ ᱨᱮᱭᱟᱜ ᱢᱤᱫ ᱦᱤᱸᱥ ᱦᱚᱲ ᱞᱮᱠᱷᱟ), ᱑᱙᱖᱑ ᱥᱮᱨᱢᱟ ᱨᱮᱭᱟᱜ ᱫᱚᱥᱟᱨ ᱢᱚᱬᱮᱼᱥᱮᱨᱢᱟᱠᱤᱭᱟᱹ ᱯᱚᱨᱤᱠᱚᱞᱯᱚᱱᱟ ᱛᱟᱭᱚᱢ ᱓᱐᱐᱐ ᱜᱚᱴᱟᱱ (ᱦᱚᱲ ᱞᱮᱠᱷᱟ ᱨᱮᱭᱟᱜ ᱗᱐%) ᱟᱨ ᱑᱙᱖᱔ ᱥᱮᱨᱢᱟ ᱨᱮ ᱜᱚᱴᱟ ᱫᱤᱥᱚᱢ ᱡᱟᱠᱟᱛ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮᱭᱟᱨ ᱦᱩᱭ ᱟᱠᱟᱱᱟ᱾

ᱡᱷᱟᱨᱠᱷᱚᱸᱰ ᱨᱮ ᱱᱤᱛ ᱒᱖᱓ ᱜᱚᱴᱟᱱ, ᱯᱚᱪᱷᱤᱢ ᱵᱟᱝᱞᱟ ᱨᱮ ᱓᱔᱒ ᱜᱚᱴᱟᱱ, ᱳᱰᱤᱥᱟ ᱨᱮ ᱓᱑᱔ ᱜᱚᱴᱟᱱ ᱟᱨ ᱵᱤᱦᱟᱨ ᱨᱮ ᱕᱓᱔ ᱜᱚᱴᱟᱱ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱢᱮᱱᱟᱜᱼᱟ᱾

ᱵᱚᱱᱚᱛ ᱞᱮᱠᱟᱛᱮ ᱯᱚᱱᱚᱛ ᱠᱚ
 ᱯᱚᱱᱚᱛ ᱥᱟᱶᱛᱟ  ᱩᱛᱷᱱᱟᱹᱣ ᱵᱚᱱᱚᱛ  ᱵᱚᱱᱚᱛ  ᱨᱮᱭᱟᱜ ᱞᱮᱠᱷᱟ ᱵᱤᱦᱟᱨ  ᱥ.ᱩ.ᱵᱚᱱᱚᱛ  ᱕᱓᱔ ᱦᱚᱨᱤᱭᱟᱱᱟ  ᱥ.ᱩ.ᱵᱚᱱᱚᱛ  ᱑᱔᱐ ᱡᱷᱟᱨᱠᱷᱚᱸᱰ  ᱥ.ᱩ.ᱵᱚᱱᱚᱛ  ᱒᱖᱓ ᱠᱮᱨᱟᱞᱟ  ᱥ.ᱩ.ᱵᱚᱱᱚᱛ  ᱑᱕᱒ ᱳᱰᱤᱥᱟ  ᱥ.ᱩ.ᱵᱚᱱᱚᱛ  ᱓᱑᱔ ᱛᱨᱤᱯᱩᱨᱟ  ᱥ.ᱩ.ᱵᱚᱱᱚᱛ  ᱕᱘ ᱩᱛᱛᱚᱨᱟᱠᱷᱚᱸᱰ  ᱥ.ᱩ.ᱵᱚᱱᱚᱛ  ᱙᱕ ᱩᱛᱛᱚᱨ ᱯᱨᱚᱫᱮᱥ  ᱥ.ᱩ.ᱵᱚᱱᱚᱛ  ᱘᱒᱒ ᱯᱚᱪᱷᱤᱢ ᱵᱟᱝᱞᱟ  ᱥ.ᱩ.ᱵᱚᱱᱚᱛ  ᱓᱔᱒

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱭᱟᱹᱛ